**Sungai Tisok Kanan** (Jawi: ‏سوڠاي تيسوق كانن‎code: ms is deprecated ‎) ialah sebatang sungai di Daerah Selangau, dalam negeri Sarawak, Malaysia. Sungai ini terletak di dalam zon pentadbiran Bahagian Sibu dan juga merupakan cabang sungai kepada Batang Mukah. Ia terletak kira-kira 1,200 kilometer (745.6 bt) ke arah timur dari ibu negara Malaysia, Kuala Lumpur.

Sejarah
-------

Sungei Tisok Kanan merupakan ejaan lapuk bahasa Melayu bagi sungai ini iaitu Sungai Tisok Kanan yang digunakan sebelum tahun 1972. Rekod nama bagi Sungai Tisok Kanan dicatatkan dalam sebuah gazetir bertajuk *Gazetter No. 10: Malaysia, Singapore, and Brunei* edisi kedua oleh Lembaga Nama Geografi Amerika Syarikat, yang diterbitkan pada tahun 1970. Lokasi koordinat Sungai Tisok Kanan yang telah direkodkan terletak di 2°23′N 112°29′E﻿ / ﻿2.383°N 112.483°E﻿ / 2.383; 112.483﻿ (Sungai Tisok Kanan). Sungai Tisok Kanan dimasukkan ke dalam pangkatan data geografi GeoNames pada 10 Februari 1994, dengan pengenal pasti dalam GeoNames iaitu 1739337.

Bentuk fizikal
--------------

Sungai Tisok Kanan berpunca di kawasan perhutanan primer berbukit di dalam Daerah Selangau, Sarawak. Punca bagi Sungai Tisok Kanan terletak di dalam kawasan Hutan Simpan Kekal (HSK) Mukah Hills, tidak juah daripada sumber sungai bagi Sungai Selubok Kiri. Sungai Tisok Kanan mengalir ke arah barat daya sepanjang dua kilometer, kemudian mebengkok ke arah barat dan mengalir secara mengufuk. Sungai Tisok Kanan akan melengkung sebaik sahaja mendekati muaranya. Sungai ini bercantum dengan Sungai Tisok sebagaimana ia penamat bagi Sungai Tisok Kanan dan terus mengalir ke Batang Mukah. Cantuman ini terletak di kawasan yang tidak berpenghuni dalam HSK Mukah Hills.

Sungai Tisok Kanan mengalir sepanjang kira-kira 6.10 kilometer (3.8 bt) daripada hulu sungai sehingga hilir sungainya. Punca bagi Sungai Tisok Kanan terletak di ketinggian di antara 380 dan 400 meter (1,246.7 dan 1,312.3 ka) dari atas paras laut manakala muara sungai bagi Sungai Tisok Kanan pula terletak di ketinggian di antara 120 dan 140 meter (393.7 dan 459.3 ka) dari atas paras laut.

Bentuk lembangan
----------------

Sungai Tisok Kanan merupakan sebahagian daripada sistem lembangan Batang Mukah yang terletak di dalam Bahagian Sibu. Kedudukan sungai ini terletak di antara Sungai Tisok Kura dan Sungai Selubok. Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Tisok Kanan. Kawasan lembah Sungai Tisok Kanan dilitupi dengan kawasan perhutanan yang agak tebal. Tiada awasan petempatan manusia yang terletak berhampiran dengan Sungai Tisok Kanan. Dalam peta topografi cetakan tidak terhad siri DNMM5201 yang diterbitkan oleh Jabatan Ukur dan Pemetaan Malaysia, Sungai Tisok Kanan mempunyai lapan batang anak sungai yang tak bernama.

Lihat juga
----------

* Sungai Selubok, anak sungai Sungai Tisok berikutnya menuju ke hilir sungai
* Sungai Tisok Kura, anak sungai Sungai Tisok berikutnya menuju ke hulu sungai

Rujukan
-------

1. 1 2 3 4 5  Bruno Manser Fund. "Sarawak Geoportal". *bmfmaps.ch* (dalam bahasa Inggeris). Dicapai pada 25 Februari 2023.
2. 1 2 3 4 5 6 7 8  Pengarah Pemetaan Negara Malaysia; Jabatan Ukur dan Pemetaan Malaysia (1992–2010). *Malaysia 1:50,000 (Peta Cetak Topografi Tidak Terhad)* (Peta). 1:50,000. DNMM5201.
3. 1 2  "Hydrology Stations At Mukah Basin" [Stesen Hidrologi di Kawasan Tadahan Hujan Mukah]. *did.sarawak.gov.my* (dalam bahasa Inggeris). Kuching, Sarawak: Jabatan Pengairan dan Saliran (JPS) Sarawak. 17 September 2021. Diarkibkan daripada yang asal pada 18 September 2021. Dicapai pada 20 Februari 2023.
4. 1 2 3 4  "Sungai Tisok Kanan, Malaysia" (dalam bahasa Inggeris). GeoNames. 10 Februari 1994. Dicapai pada 27 Februari 2023.
5. ↑  U.S. Army Topograpchic Command (November 1970). *Gazetter No. 10: Malaysia, Singapore, and Brunei; Official Standard Names Approved by the United States Board on Geographic Names (Second Edtion)* [*Gazetir Ke-10 Malaysia: Singapura dan Brunei; Nama Piawai Rasmi yang Diluluskan oleh Lembaga Nama Geografi Amerika Syarikat (Edisi Kedua)*] (dalam bahasa Inggeris) (ed. kedua). United States Government Printing Office. Dicapai pada 25 Februari 2023.
6. ↑  National Geospatial-Intelligence Agency; United States Board on Geographic Names. "Geographic Names Search Application" [Aplikasi Carian Nama Geografi]. *geonames.nga.mil/geonames* (dalam bahasa Inggeris). Dicapai pada 28 Februari 2023.
7. 1 2  SEDAC. "SEDAC Map Viewer, v2" [Pemapar Peta SEDAC, v2]. *sedac.ciesin.columbia.edu* (dalam bahasa Inggeris). NASA. Dicapai pada 30 Januari 2023.